CELEX: 62019TN0301
Language: hu
Date: 2019-05-14 00:00:00
Title: T-301/19. sz. ügy: 2019. május 14-én benyújtott kereset — PNB Banka és társai kontra EKB

2019.7.22.   
               
               
                  HU
               
               
                  Az Európai Unió Hivatalos Lapja
               
               
                  C 246/31
               
            
         2019. május 14-én benyújtott kereset — PNB Banka és társai kontra EKB
         (T-301/19. sz. ügy)
         (2019/C 246/33)
         Az eljárás nyelve: angol
         
            Felek
         
         
            Felperesek: PNB Banka AS (Riga, Lettország),  CR (*1),  CT (*1) (képviselők: O. Behrends és M. Kirchner ügyvédek)
         
            Alperes: Európai Központi Bank
         
            Kérelmek
         
         A felperesek azt kérik, hogy a Törvényszék:
         
                     —
                  
                  
                     semmisítse meg az EKB 2019. március 1-jei határozatát, amelyben a PNB Bankát jelentős szervezetnek minősíti;
                  
               
                     —
                  
                  
                     az alperest kötelezze a költségek viselésére.
                  
               
            Jogalapok és fontosabb érvek
         
         Keresetük alátámasztása érdekében a felperesek tíz jogalapra hivatkoznak.
         
                     1.
                  
                  
                     Az első, arra alapított jogalap, hogy az EKB tévesen vélte úgy, hogy az SSM-rendelet (1) 6. cikke (5) bekezdésének b) pontja egy besorolási határozatra vonatkozik.
                     
                                 —
                              
                              
                                 A felperesek azt állítják, hogy az SSM-rendelet 6. cikke (5) bekezdésének b) pontja csupán felhatalmazza az EKB-t arra, hogy maga gyakorolja a hatáskörrel rendelkező nemzeti hatóság valamennyi lényeges hatáskörét. Az SSM-keretrendelet (2) 39. cikke (5) bekezdésének második mondata nem módosíthatja a határozat jellegét a SSM-rendelet 6. cikke (5) bekezdésének b) pontja szerint. Abban az esetben, ha a Bíróság megállapítaná, hogy az SSM-keretrendelet 39. cikke (5) bekezdésének második mondata módosítja e határozat jellegét, a felperesek azzal érvelnek, hogy az SSM-keretrendelet 39. cikke (5) bekezdésének második mondata jogellenes.
                              
                           
               
                     2.
                  
                  
                     A második, arra alapított jogalap, hogy az EKB a határozatát helytelen feltevésre alapította az SSM-rendelet 6. cikke (5) bekezdése b) pontjának feltételeit és célját illetően, és többek között elmulasztotta figyelembe venni valamely határozat e rendelkezés szerinti kivételes jellegét.
                  
               
                     3.
                  
                  
                     A harmadik, arra alapított jogalap, hogy az EKB nem vizsgálta meg és értékelte alaposan és pártatlanul az egyedi eset valamennyi releváns szempontját annak megállapítása érdekében, hogy szükség van-e az SSM-rendelet 6. cikke (5) bekezdésének b) pontja szerinti határozatra.
                  
               
                     4.
                  
                  
                     A negyedik, arra alapított jogalap, hogy az EKB számos lényeges eljárási követelményt megsértett.
                  
               
                     5.
                  
                  
                     Az ötödik, arra alapított jogalap, hogy az EKB nem gyakorolta az SSM-rendelet 6. cikke (5) bekezdésének b) pontja szerinti mérlegelési jogkörét.
                  
               
                     6.
                  
                  
                     A hatodik, arra alapított jogalap, hogy az EKB megsértette az arányosság elvét.
                  
               
                     7.
                  
                  
                     A hetedik, arra alapított jogalap, hogy az EKB megsértette a nemo auditur elvét.
                  
               
                     8.
                  
                  
                     A nyolcadik, arra alapított jogalap, hogy az EKB megsértette az egyenlő bánásmód elvét.
                  
               
                     9.
                  
                  
                     A kilencedik, arra alapított jogalap, hogy az EKB megsértette a bizalomvédelem és a jogbiztonság elvét.
                     
                                 —
                              
                              
                                 A felperes azt állítja, hogy a határozat nem világos, és ezért jogbizonytalanságot okoz, valamint sérti a PNB Banka jogos bizalmát, amelyet az EKB-val és a Pénz- és Tőkepiaci Bizottsággal való korábbi kapcsolatfelvételekre alapított.
                              
                           
               
                     10.
                  
                  
                     A tizedik, arra alapított jogalap, hogy az EKB megsértette az SSM-rendelet 19. cikkét és (75) preambulumbekezdését, és visszaélt hatáskörével.
                  
               
            (*1)  Törölt vagy áthelyezett információ a személyes és/vagy bizalmas jellegű adatok védelme érdekében.
         
            (1)  Az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.).
         
            (2)  Az Európai Központi Banknak az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról szóló, 2014. április 16-i 468/2014/EU rendelete (EKB/2014/17) (HL 2014. L 141., 1. o.).